[επι στεφανηφορ]ου αντιπατρου του απολλωνιου μηνος ξανδικου ογδοη επι δεκα ταις [αρχαιρεσιαις ε]δοξεν τη οτωρκονδεων φυλη γνωμην αποφηναμενου απελλειους του [- τ]ου βωλιχου ταρκονδαρεως επειδη λιμναιος ουλιαδου κατα δε υιοθε[σιαν μενανδρ]ου και δρακοντος ταρκονδαρευς απο της αρχης ζηλωτης ων των α[ριστων και ακο]λουθα βουλομενος πρασσειν τη των προγονων καλοκαγαθιαι προ[τερον μεν στρα]τηγος γενομενος ηρξεν την αρχην καλως και αξιως ου μονον της [φυλης αλλα και] του συμπαντος δημου ανεριθευτος και αδωροδοκητος γενομενος [- χορηγος δε] χειροτονηθεις πασαν την καθ αυτον εκτενειαν και χορηγιαν και δ[απανην -]ιων εισφερομενος εις τα κοινα της τε φυλης κατασκευαζουσης εν [τη αγορα στο]αν και αυτος επαγγελιαν ποιησαμενος εκ των ιδιων εδωκεν εις την κ[ατασκευην της] στοας οπως ουν και οτωρκονδεις φαινωνται τοις καλοις και αγαθοις [ανδρασιν τοις π]ροαιρουμενοις φιλοδοξειν την καταξιαν χαριτα και τιμην απονεμον[τες αγαθη τυ]χη επηνησθαι λιμναιον και στεφανωσαι αυτον χρυσεωι στεφανωι [και εικονι γραπ]τη αρετης και φιλοδοξιας ενεκεν αναθειναι δε την εικονα εν τωι ιε[ρωι του διος του] οσογω και επιγραφην ποιησασθαι τηνδε η φυλη η οτωρκονδεων ετιμησεν [λιμναιον ουλιαδ]ου κατα δε υιοθεσιαν μενανδρου και δρακοντος χρυσεωι στεφανω κ[αι] [εικονι γραπτη αν]αγραψαι δε τοδε το ψηφισμα επι του τοιχο[υ] του περιβολου του τεμενου[ς].
IMyl 110